ให้แฟนไปซื้อยาเร่งประจำเดือนมาให้ เภสัชให้ยามา เป็นยากิน 3 เวลา หลังอาหาร กินได้ประมาณ 3-4 วัน ในขณะที่กิน มีอะรัยกับแฟนโดยไม่ได้ป้องกัน จะท้องมั่ยค่ะ
สวัสดีค่ะ ในที่นี้คงต้องดูว่ายาเร่งประจำเดือนตัวดังกล่าวคือยาอะไร ในกลุ่มใด และข้อบ่งชี้ที่กินคืออะไรค่ะ ส่วนใหญ่จะเป็นกรณีประจำเดือนมาไม่ปกติ และยาดังกล่าวอาจเป็นยาในกลุ่มฮอร์โมนรวมเพื่อปรับรอบเดือนหากมีเพศสัมพันธ์ไม่ได้ป้องกัน มีโอกาสตั้งครรภ์ได้ เพราะถึงแม้ยาที่ซื้อมาจะเป็นยาคุมกำเนิด แต่หากรับประทานในช่วงไม่มีประจำเดือนและเริ่มกินเพียงแค่ 3-4 วัน มีโอกาสตั้งครรภ์ได้แนะนำพบแพทย์เพื่อรักษาอาการที่ทำให้ต้องไปซื้อยาเร่งประจำเดือนมากินนะคะ แพทย์จะต้องพิจารณาหาสาเหตุของการขาดประจำเดือน เช่น ภาวะเครียด การเจ็บป่วยทางร่างกายต่างๆ การมีถุงน้ำรังไข่ พังผืดมดลูก การทำงานของต่อมไทรอยด์ผิดปกติ พยาธิสภาพที่ต่อมใต้สมอง หรือผลข้างเคียงของยาคุมกำเนิด เป็นต้น